**Συνεχίζοντας τη δουλειά στην τάξη**

Ομάδα 1

Η ελιά του Πεισίστρατου στον χρόνο

🖋 Η σημερινή αποστολή σας είναι να βρείτε πληροφορίες στο διαδίκτυο και να

 συνθέσετε ένα κείμενο – παράγραφο 150-180 λέξεων για την ελιά ως δέντρο

 και μία παράγραφο 150-180 για την «Ελιά του Πεισίστρατου».

ΟΔΗΓΙΕΣ

* στην επιφάνεια εργασίας του υπολογιστή να ανοίξετε το έγγραφο word με τον τίτλο ΠΕΙΣΙΣΤΡΑΤΟΣ που ξεκινήσατε την προηγούμενη φορά
* Γραμματοσειρά: Times New Roman, 12 – Διάστιχο: 1,5 – Πλήρης στοίχιση
* π ρ ο σ ο χ ή ! Μην αντιγράψετε την Wikipedia!! Πηγαίνετε και στη δεύτερη και την τρίτη σελίδα της αναζήτησης google!!!
* ό,τι βρείτε να το αποδώσετε με δικά σας, απλά λόγια (όσο είναι δυνατό)
* τι ψάχνετε; Βασικές πληροφορίες για την ελιά (πόσο ζει το δέντρο, τι παράγει, πόσο μεγαλώνει, τι φροντίδα χρειάζεται κλπ), και πληροφορίες για τη συγκεκριμένη ελιά.



Οι δημοσιογράφοι

Η ελιά του Πεισίστρατου σήμερα

🖋 Η σημερινή αποστολή σας είναι α) να ολοκληρώσετε και να πληκτρολογήσετε

 τις ερωτήσεις της πρώτης συνέντευξης και β) να φτιάξετε ερωτήσεις συνέντευξης

 για κάποιον / κάποιους κατοίκους της περιοχής.

Ερωτηματολογικοί

Η ελιά του Πεισίστρατου και η γειτονιά της

🖋 Η σημερινή αποστολή σας είναι διπλή: α) να ολοκληρώσετε τη σύνθεση ενός

 ερωτηματολόγιου για την ελιά του Πεισίστρατου που θα απαντήσουν άνθρωποι

 της γειτονιάς της (γενικότερα, ενήλικοι κάτοικοι των Αγίων Αναργύρων) και β)

 να φτιάξετε ένα ερωτηματολόγιο γηια τους συμμαθητές και τις συμμαθήτριές σας.

ΟΔΗΓΙΕΣ για το β)

* δηλώνουμε πάντα ποιοι είμαστε
* ξεκαθαρίζουμε τον ανώνυμο χαρακτήρα της έρευνας
* θέλουμε όμως να ξέρουμε φύλο και ΟΠΩΣΔΗΠΟΤΕ πού κατοικούν
* κάνουμε ερωτήσεις σαφείς και σύντομες για τα «βασικά»: ξέρουν τι είναι, που βρίσκεται, γιατί λέγεται έτσι κλπ
* κλειστού τύπου εκτός από τις εισαγωγικές ερωτήσεις (φύλο, τόπος κατοικίας) (οι ερωτώμενοι επιλέγουν από 3 ή 4 επιλογές που τους δίνουμε) – γιατί θα έχουμε πολλά ερωτηματολόγια και θα πρέπει εύκολα να τα επεξεργαστούμε

Ομάδα 4

Η ελιά του Πεισίστρατου αλλιώς…

🖋 Σήμερα θέλουμε από εσάς τα εξής:

* να φτιάξετε ένα ppt με τον τίτλο ΕΛΙΑ ΠΕΙΣΙΣΤΡΑΤΟΥ και να το αποθηκεύσετε στην επιφάνεια εργασίας επιλέγοντας κάποιες από τις φωτογραφίες που βγάλαμε (όσες έχετε) και άλλες από το διαδίκτυο
* το ppt να δίνει το δέντρο, το περιβάλλον του, τους μαθητές-ερευνητές
* το ppt να έχει ύφος ευχάριστο, νεανικό, δημιουργικό και, γιατί όχι, αστείο
* μπορείτε σε κάθε ή σε κάποιες διαφάνειες να γράφετε κάποιο σχόλιο (με τα ίδια χαρακτηριστικά)